**ชื่อรายงาน**  : การพัฒนาชุดกิจกรรมการเรียนรู้วิทยาศาสตร์แบบวัฏจักรการเรียนรู้ 7 ขั้น

 ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้น

 มัธยมศึกษาปีที่ 5 โรงเรียนบางแก้วพิทยาคม

**ชื่อผู้ศึกษา :** นางเนาวรัตน์ ปานเพชร

**ปีที่ศึกษา :** ปีการศึกษา 2560

**บทคัดย่อ**

 การพัฒนาชุดกิจกรรมการเรียนรู้วิทยาศาสตร์แบบวัฏจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม มีวัตถุประสงค์ ดังนี้ 1. เพื่อสร้างและหาประสิทธิภาพของชุดกิจกรรมการเรียนรู้วิทยาศาสตร์แบบวัฎจักรการเรียนรู้ 7 ขั้น วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม ให้มีประสิทธิภาพตามเกณฑ์ 80/80 2. เพื่อเปรียบเทียบผลสัมฤทธิ์ทางการเรียน ก่อนเรียนและหลังเรียนโดยใช้ชุดกิจกรรมการเรียนรู้วิทยาศาสตร์แบบวัฎจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม และ 3. เพื่อศึกษาความพึงพอใจของนักเรียนชั้นมัธยมศึกษาปีที่ 5 ที่มีต่อการเรียนรู้โดยใช้ชุดกิจกรรมการเรียนรู้วิทยาศาสตร์แบบวัฎจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม ประชากรที่ใช้ในการศึกษาครั้งนี้ ได้แก่ นักเรียนชั้นมัธยมศึกษาปีที่ 5 โรงเรียนบางแก้วพิทยาคม อำเภอบางแก้ว จังหวัดพัทลุง ภาคเรียนที่ 2 ปีการศึกษา 2560 จำนวน 1 ห้องเรียน มีนักเรียน 41 คน เครื่องมือที่ใช้ในการศึกษา ประกอบด้วย ชุดกิจกรรมการเรียนรู้วิทยาศาสตร์แบบวัฏจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี จำนวน 7 ชุด แบบทดสอบวัดผลสัมฤทธิ์ทางการเรียน จำนวน 40 ข้อ แผนการจัดการเรียนรู้ จำนวน 8 แผน และแบบประเมินความพึงพอใจ จำนวน 15 ข้อ สถิติที่ใช้ในการวิเคราะห์ข้อมูลคือ ค่าร้อยละ ค่าส่วนเบี่ยงเบนมาตรฐาน และร้อยละความก้าวหน้าของคะแนนเฉลี่ยของนักเรียน ก่อนเรียน - หลังเรียน

 ผลการศึกษา

1.ประสิทธิภาพของชุดกิจกรรมการเรียนรู้วิทยาศาสตร์แบบวัฎจักรการเรียนรู้ 7 ขั้น วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม มีค่าเท่ากับ 82.89 / 82.62 ปรากฎว่ามีประสิทธิภาพสูงกว่าเกณฑ์ 80 / 80 บรรลุวัตถุประสงค์ของการวิจัยข้อที่ 1

2. การเปรียบเทียบคะแนนผลสัมฤทธิ์ทางการเรียนจากการทำแบบทดสอบก่อนเรียนและหลังเรียนของประชากรที่เรียน โดยใช้ชุดกิจกรรมการเรียนรู้วิทยาศาสตร์แบบวัฏจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม ปรากฏว่ามีค่าเท่ากับ ร้อยละ 50.73 อยู่ในระดับน่าพึงพอใจ บรรลุวัตถุประสงค์ของการวิจัยข้อที่ 2

3.ความพึงพอใจของนักเรียนที่มีต่อการเรียนรู้โดยใช้ชุดกิจกรรมการเรียนรู้วิทยาศาสตร์แบบวัฏจักรการเรียนรู้ 7 ขั้น ร่วมกับอนุทินการเรียนรู้ วิชาเคมี หน่วยสมดุลเคมี สำหรับนักเรียนชั้นมัธยมศึกษาปีที่ 5 โรงเรียนบางแก้วพิทยาคม อยู่ในระดับมากที่สุด บรรลุวัตถุประสงค์ของการวิจัยข้อที่ 3